Matthison-Hansen viste tidligt kunstneriske anlæg, ligeligt delt mellem musik og [[billedkunst]]. 16 år gammel kom han til [[København]] og blev elev på [[Det Kongelige Danske Kunstakademi|Kunstakademiet]] med [[Christoffer Wilhelm Eckersberg|Eckersberg]] som lærer. Efter et par års studier som maler vandt dog hans musikalske natur mere og mere frem, og under påvirkning af de musikalske kredse, hvor han jævnlig færdedes blandt andet som [[kvartet]]spiller, og af [[Kuhlau]] og [[Weyse]], besluttede han sig til at koncentrere sig om en musikalsk karriere. Særlig lagde han sig efter orgelspil, og allerede [[1832]] skaffede Weyse ham den meget eftertragtede post som domorganist i [[Roskilde Domkirke|Roskilde]], en stilling han beklædte til sin død.
Kunst Samfund Musik Historie Maleri Kulturhistorie